CELEX: C2006/048/43
Language: da
Date: 2006-02-25 00:00:00
Title: Sag T-301/00: Dom afsagt af Retten i Første Instans den  14. december 2005  — Groupe Fremaux og Palais Royal mod Rådet og Kommissionen ( Fællesskabets ansvar udenfor kontraktforhold — EF's importordning for bananer uforenelig med bestemmelserne i WTO-overenskomsten (WTO) — De Forenede Staters indførelse af gengældelsesforanstaltninger i form af tillægstold på importen fra Fællesskabet i henhold til en tilladelse fra WTO — juridiske virkninger — Fællesskabets ansvar, når dets organer ikke har begået ulovligheder — årsagsforbindelse — unormalt og særligt tab )

25.2.2006   
            
            
               DA
            
            
               Den Europæiske Unions Tidende
            
            
               C 48/23
            
         Dom afsagt af Retten i Første Instans den 14. december 2005 — Groupe Fremaux og Palais Royal mod Rådet og Kommissionen
   (Sag T-301/00) (1)
   
   (»Fællesskabets ansvar udenfor kontraktforhold - EF's importordning for bananer uforenelig med bestemmelserne i WTO-overenskomsten (WTO) - De Forenede Staters indførelse af gengældelsesforanstaltninger i form af tillægstold på importen fra Fællesskabet i henhold til en tilladelse fra WTO - juridiske virkninger - Fællesskabets ansvar, når dets organer ikke har begået ulovligheder - årsagsforbindelse - unormalt og særligt tab«)
   (2006/C 48/43)
   Processprog: fransk
   Parter
   
      Sagsøgere: Groupe Fremaux SA (Paris, Frankrig) og Palais Royal Inc. (Charlottesville, Virginia, USA) (ved: avocats C. Lazarus, F. Prunet og L. Van den Hende)
   
      Sagsøgte: Rådet for Den Europæiske Union (ved: J. Huber, F. Ruggeri Laderchi og S. Marquardt, som befuldmægtigede) og Kommissionen for De Europæiske Fællesskaber (ved: først E. Righini, L. Gussetti og M. De Pauw, derefter P. Kuijper, V. Di Bucci, C. Brown og E. Righini, som befuldmægtigede)
   
      Intervenient til støtte for sagsøgte: Kongeriget Spanien (ved: først R. Silva de Lapuerta derefter E. Braquehais Conesa, som befuldmægtigede)
   Sagens genstand
   Søgsmål med påstand om erstatning af det tab, som angiveligt er indtrådt som følge af den af De Forenede Stater indførte tillægstold på import af sagsøgernes bomuldssengetøj, som blev godkendt af Verdenshandelsorganisationens (WTO) Tvistbilæggelsesinstans, som følge af en konstatering af, at Fællesskabets importordning for bananer er uforenelig med aftaler og memoranda indeholdt i bilag til overenskomsten om oprettelse af Verdenshandelsorganisationen.
   Domskonklusion
   
               1)
            
            
               Rådet for Den Europæiske Union og Kommissionen for De Europæiske Fællesskaber frifindes.
            
         
               2)
            
            
               Sagsøgerne betaler foruden deres egne omkostninger Rådets og Kommissionens omkostninger.
            
         
               3)
            
            
               Kongeriget Spanien betaler sine egne omkostninger.
            
         
      (1)  EFT C 355 af 9.12.2000.